CELEX: 62017CN0692
Language: ro
Date: 2017-12-11 00:00:00
Title: Cauza C-692/17: Cerere de decizie preliminară introdusă de Supremo Tribunal Administrativo (Portugalia) la 11 decembrie 2017 – Paulo Nascimento Consulting – Mediação Imobiliária Lda/Autoridade Tributária e Aduaneira

12.3.2018   
            
            
               RO
            
            
               Jurnalul Oficial al Uniunii Europene
            
            
               C 94/8
            
         Cerere de decizie preliminară introdusă de Supremo Tribunal Administrativo (Portugalia) la 11 decembrie 2017 – Paulo Nascimento Consulting – Mediação Imobiliária Lda/Autoridade Tributária e Aduaneira
   (Cauza C-692/17)
   (2018/C 094/10)
   Limba de procedură: portugheza
   
      Instanța de trimitere
   
   Supremo Tribunal Administrativo
   
      Părțile din procedura principală
   
   
      Recurentă: Paulo Nascimento Consulting – Mediação Imobiliária Lda
   
      Intimată: Autoridade Tributária e Aduaneira
   
      Întrebarea preliminară
   
   În scopul aplicării scutirii prevăzute la articolul 135 alineatul (1) litera (b) din Directiva TVA (1), noțiunile „acordarea”, „negocierea” sau „gestionarea creditelor” includ cesiunea, cu titlu oneros, în favoarea unui terț, a rolului în procedură pe care îl deține o persoană plătitoare de TVA în cadrul unei acțiuni în executare pentru recuperarea unei creanțe, recunoscute în temeiul unei hotărâri judecătorești și rezultată din nerespectarea unui contract de intermediere imobiliară, împreună TVA-ul la cota în vigoare la data efectuării plății și cu dobânzile de întârziere deja datorate sau care se pot datora până la data efectuării plății integrale?
   
      (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediție specială, 09/vol. 3, p. 7).